钦定古今图书集成/方舆汇编/职方典/第1436卷 > 《游花石岩赋》黄宣
## 钦定古今图书集成/方舆汇编/职方典/第1436卷 > 《游花石岩赋》黄宣

于乐怀阳。秀石峙嵥，盘错苍梧，枕輢交粤。挺元黄之
丽象，跨岭海而横越。乘标引峰，连矊《嵑嶱》。体爽朗以
屹纷郁郁以纚列，或㠑嵬兮而岝嵱或嵣。而“崭。”
或嶜岑兮嶚剌以参差，或嶙峋兮嵝峮而断绝。或
下平衍而旷荡，或上唅呀而巀嶪。于东则青江《浡潏》
荡其胸，于南则赤水浟湙涌其穴。其岩则有四门洞
瞩，从横崎崛，鬼崷怪崒，俨若天阙，芝房无以奓，阆风
不能埒。于前则有冲天石窦，上泊元幽，炫燿虹蜺千
斗，射牛云鸟，穿飞石上，曾莫知其攀游。于旁则有《坂
坻》巑岏而成𪩘，状若蕖莲，旖旎《太华》，竞秀争妍。游女
弄奇于若邪之曲，耕父扬光于清冷之渊。于右则有
“北面齐岳”双峰峻峍，隆崇岿峗，丰冠山之朱堂；盘纡
玲珑，俪员峤之璚室。尔乃开白云之庄，披素书之帙。
藤帘云幌，霏微映日，圆池生明。〈前有生明池〉曲若新月。邈
乎哉，洵宜望之无际；恬矣哉，盖流盼而靡一。至若青
冥回薄，巍巍银表。道人兮羽化，云女兮嫽袅。金鹅石
鱼兮时不散，龙鼎元珠兮沉不晓。凄乎云淹兮神何
奇，溢乎水潏兮泽奚小。〈俗谶云云淹石女水流春杵〉尔乃登嶕峣，
览遐逖，披巉岩，眺渚石。则有决若奔骤，类天马之腾
空；蜿若游龙，俨巨鳌之立极。或前横若削而笔耸，或
后赴若敌而剑掷。或蓊若云门而叆叇，或覆若洪钟
而仆仄。或连若累空而辐辏，或散若蹲踞而远植。美
哉茂丽，临望广矣奇矣众备，难睹记矣。于是乃列寺
营址，栖栖于后。东西胶葛，南北骈复。雕奕镂采，异出
奇构。于是乃崇基表刹，金彩玉璞，施不舍之坛，结无
缘之阁，掩室摩偈，演勿照之真明；杜口毗邪，通息言
之妙觉。夫然后九衢之草千芳，四炤之花万灼，崖谷
共清，地景交逴。于是同廛并井，都人士女，袨服靓籹，
杂沓云纚，蹑皋峦以驰骛，荡神情之旷美，恨百年之
迅度，信丰容之难似，追“穹舆之无尽，识蜉蝤之几遇。”
于是有朱轮鼎贵，宾从奕奕，陈诗采风，飞觞举白。澹
忘怀乎纷务，畅游倪于瞬息。于是有元真之子，轻妙
之客，攀云巍之石室，寻霞举之仙舄，仰葱翠以延脰，
恣遨游以高适。此则花石洞之梗概，世得为雄羡者
也。若夫晤韶晖而叶绮，感艳节而花燃，杂好鸟之流
声，释机“情于鱼筌。翫盈虚于物化，掞奥义于琼篇。绿
草萋而送春，朱樱荐而迎夏。爱晨风之弄旭，厌夕乌
之噪夜。闲踟蹰于月观，喜澹荡于风榭。搜泬㵳以魂
摇，托沉骚而赋写。人安得而不怀，余安能以自默乎？”
客曰：“若吾子之言，大都能道其要妙，所谓殚究于前
闻，发蒙于未觉矣。盍为竟其说焉？”遂乱曰：“辽廓万有，
天地宅兮。崱屴兹石，恢奇怪兮。鸿荒无传，谁斧凿兮？
岩岩具瞻，洵俯仰兮。苞光灵曜，施莫厚兮。必有伟人，
代相符兮。斐词知谬，美赞侑兮